KOMISIJOS REGLAMENTAS (EB) Nr. 1132/2008
2008 m. lapkričio 13 d.
kuriuo atnaujinama žvejyba pramoninėms reikmėms su Švedijos vėliava plaukiojantiems laivams IV zonos Norvegijos vandenyse
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2002 m. gruodžio 20 d. Reglamentą (EB) Nr. 2371/2002 dėl žuvų išteklių apsaugos ir tausojančio naudojimo pagal bendrąją žuvininkystės politiką (1), ypač į jo 26 straipsnio 4 dalį,
atsižvelgdama į 1993 m. spalio 12 d. Tarybos reglamentą (EEB) Nr. 2847/93, nustatantį bendros žuvininkystės politikos kontrolės sistemą (2), ypač į jo 21 straipsnio 3 dalį,
kadangi:
(1)
2008 m. sausio 16 d. Tarybos reglamentu (EB) Nr. 40/2008, nustatančiu 2008 metams Bendrijos vandenyse ir Bendrijos laivams vandenyse, kuriuose reikalaujama nustatyti žvejybos apribojimus, taikomas tam tikrų žuvų išteklių ir žuvų išteklių grupių žvejybos galimybes ir susijusias sąlygas (3), nustatomos kvotos 2008 metams.
(2)
2008 m. gegužės 27 d. Švedija, remdamasi Reglamento (EEB) Nr. 2847/93 21 straipsnio 2 dalimi, Komisijai pranešė, kad nuo 2008 m. gegužės 30 d. nutraukia žvejybą pramoninėms reikmėms IV zonos Norvegijos vandenyse.
(3)
2008 m. rugpjūčio 5 d. remdamasi Reglamento (EEB) Nr. 2847/93 21 straipsnio 3 dalimi ir Reglamento (EB) Nr. 2371/2002 26 straipsnio 4 dalimi Komisija priėmė Reglamentą (EB) Nr. 779/2008, kuriuo uždraudžiama su Švedijos vėliava plaukiojantiems laivams žvejoti žuvis pramoninėms reikmėms IV zonos Norvegijos vandenyse.
(4)
Remiantis informacija, kurią Komisija gavo iš Švedijos valdžios institucijų, Švedija IV zonos Norvegijos vandenyse dar neišnaudojo visos žuvų žvejybos pramoninėms reikmėms kvotos. Todėl šiuose vandenyse su Švedijos vėliava plaukiojantiems ar Švedijoje registruotiems laivams žvejyba pramoninėms reikmėms turėtų būti leidžiama.
(5)
Kad šį pramoninėms reikmėms žvejojamą žuvų kiekį būtų galima sužvejoti iki metų pabaigos, leidimas turėtų įsigalioti nuo 2008 m. rugsėjo 3 d.
(6)
Komisijos reglamentas (EB) Nr. 779/2008 turėtų būti panaikintas nuo 2008 m. rugsėjo 3 d.,
PRIĖMĖ ŠĮ REGLAMENTĄ:
1 straipsnis
Panaikinimas
Reglamentas (EB) Nr. 779/2008 panaikinamas.
2 straipsnis
Įsigaliojimas
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Jis taikomas nuo 2008 m. rugsėjo 3 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2008 m. lapkričio 13 d.